Мекотата на сърцето е един от признаците на хората от Шестата раса - Себепознание - Порталът към съзнателен живот\nМекотата на сърцето е един от признаците на хората от Шестата раса\nОт Велина Василева, Октомври 22, 2015 в Себепознание\nВелина Василева 691\nДобавено Октомври 22, 2015\nВ живота на човека има хиляди неща, които могат да го смутят, но има и хиляди неща, които могат да го радват. Великото в живота на хората се заключава в пробуждането на съзнанието и освобождаването им от несгодите и мъчнотиите, в които се намират. Съзнанието на хората постепенно се пробужда, както пъпките на цветята се пукат пролет, за да цъфнат и да завържат плод. Човек трябва да даде път на Новото сърце, в себе си, което е изтъкано от мека материя, а не от камък, каквото е сегашното. Мекото сърце е изтъкано от материя на Милосърдието. Следователно, онзи, на когото сърцето е милостиво, е кандидат за Новата раса. Бог ще вложи Духа си в меките сърца на хората и ще Го познае малко и голямо. Мекотата на сърцето е един от признаците на хората от Шестата раса.\nПетър Дънов – Учителя: „Когато всички народи, всички религии, всички държави престанат да мислят, че са в сила да оправят света, тогава Син Человечески ще се яви на Земята, със своето знание.\nЧовек трябва да даде път на Новото сърце в себе си, което е изтъкано от мека материя, а не от камък, каквото е сегашното. Мекото сърце е изтъкано от материя на милосърдието. Следователно, онзи, на когото сърцето е милостиво, е кандидат за новата раса. Мекотата на сърцето е един от признаците на хората от Шестата раса.\nКазано е в Писанието: „Ще им отнема каменното сърце и ще им дам Ново".\nКоравите, каменни сърца на хората ще се употребят за павиране на улиците, а меките сърца ще останат да трептят; да изнасят пред света великото и красивото в Божествения живот.\nЗа този ден, именно, е казано в Писанието, че Бог ще вложи Духа си в меките сърца на хората и ще Го познае малко и голямо. Съзнанието на хората постепенно се пробужда, както пъпките на цветята се пукат пролет, за да цъфнат и да завържат плод.\nВеликото в живота на хората се заключава в пробуждането на съзнанието и освобождаването им от несгодите и мъчнотиите, в които се намират.\nВ живота на човека има хиляди неща, които могат да го смутят, но има и хиляди неща, които могат да го радват.\nКойто разбира Великите Божии закони, той трябва да се радва, че е срещнал един добър, умен, учен човек; той трябва да се радва, че е срещнал един поет, писател, музикант, художник, земеделец, каменар и т. н.\nРадвайте се, когато срещнете човек, който работи за повдигане на човечеството.\nКато не разбирате, какво представя човекът, вие се отнасяте с пренебрежение към него и казвате: Земеделец, каменар е този човек. [„Човек е проводник на благата, които идат отгоре. Колкото по-добър проводник е той, толкова по-голямо благословение го очаква.“ Учителя]\n– Който облагородява почвата [на мозъка си], той е земеделец; който облагородява камъните, той е каменар; [„Мислите и желанията са камъни, от една кариера, от които се гради бъдещото човешко тяло, а то е духовното.“ Учителя]\n– който облагородява човешките лица, той е художник; [„Без Любов, човешките лица са мъртви. Вижда се, човека нищо не го интересува.“ Учителя]\n– който изправя погрешките на хората, той е скулптор. [„Истински скулптор е този, който има Любов, в себе си. Няма ли Любов, той само мачка калта, без да я вае.“ Учителя]\n[„Добрият човек е земеделец. В справедливостта е индустриалец, а в разумността е търговец. Това е най-хубавата търговия, или разумността е вложеният капитал, справедливостта е обработения капитал, а доброто е капиталът, който е пласиран. Казвам: Под „разумен човек“ ние подразбираме, той трябва да има достатъчно светлина, която да обработи. Ако се прекрати светлината в него, престава умствената деятелност. Щом престане умствената деятелност, престава справедливостта и добротата. Те са скачени. Светлината е скачена със справедливостта. Под думата „справедливост“, ние разбираме хармония в живота. Само справедливия човек може да бъде един капелмайстор.“ Учителя]\nИзобщо, всеки човек, който създава нещо ценно, с което облагородява, повдига и весели хората, е на мястото си.\nМощна сила се крие в Словото на всички писатели, поети, учени, философи.\nМощно нещо е Словото!“\nИз: „Желаният мир - 1938 г.“\nДобавено Октомври 23, 2015\nЧовек е дошъл на Земята, с единствената и съществена задача – да се научи да мисли право, с онази права, чиста, възвишена мисъл, която твори и съгражда. [Обаче низшата астрална душа, наречена "личност", докато се изживява като мъж, или като жена – никога не може да се домогне до онази права, чиста, възвишена мисъл, която твори и съгражда (каквато има само Висшата Божествена Душа), по причина, че за разлика от низшата душа-личност – Висшата Божествена Душа е водена от онази Първа Любов, която е САМО към Бога и която е била, в света, изначално; т.е. преди грехопадението. Затова –] Докато не дойде до разбирането на безличния живот [присъщ на Висшата Божествена Душа], човек постоянно ще се натъква на съблазни и изкушения. [Т.е. – докато не излезе от самосъзнанието си на личност (на мъж, или на жена); на низша астрална душа и не влезе в Свръхсъзнанието си на Висша Божествена Душа (възвърнала си онази Първа Любов, която е САМО към Бога) – човек постоянно ще се натъква на съблазни и изкушения.] Мисъл, която не може да освободи човека от съблазните и изкушенията, не е права, не е истинска. [Т.е. човек, докато се изживява като личност – не може да мисли право, защото – "докато не дойде до безличния живот, човек постоянно ще се натъква на съблазни и изкушения", по причина, че самосъзнанието му е твърде ограничено и затова – там няма място за онази Първа Любов, която е САМО към Бога. Първата Любов, която е САМО към Бога, е разликата между самосъзнанието на низшата душа-личност, живееща в безлюбие и Космическото съзнание на Висшата Душа, живееща в Първата си Любов, която е САМО към Бога. С други думи казано – човек е дошъл на Земята, за да повдигне съзнанието си – от степен "личност" (т.е. от степен – низша душа) – в степен Висша Душа. Низшата душа-личност (низшият аз) и Висшата Душа (Висшият Аз) – са диаметрално противоположни полюси на Живота: низш и Висш полюс; или – физически и Божествен полюс на Единния Живот. Низшият аз живее в тъмнина, а Висшият Аз заема светлото поле, в единното човешко съзнание (низше и Висше). Значи – човек е дошъл на Земята – да излезе от безлюбието си (от низшето си съзнание) и да разбере, и да приложи (Висшето си Съзнание) – след като осъзнае и възнамери – да си върне своята Първа Любов, която е САМО към Бога.]\nПетър Дънов – Учителя: „Грамадна е разликата между изискванията на физическия, на духовния и на Божествения свят.\nКато ученици, вие трябва да изучавате физическия, духовния и Божествения свят и да ги различавате.\nФизическият свят обхваща формите. Значи, той е свят на формите.\nЩо се отнася до съдържанието на тези форми, казваме, че то е променливо, непостоянно.\n[Това значи, че в зависимост от текущата гледна точка на човека, към даден момент; т.е. в зависимост от степента на еволюционна зрялост на съзнанието, което я ползва – една и съща форма има (т.е. запълнена е с) различно съдържание. Този факт води до сблъсъци на мнения и безсмислени спорове (на по-ниските нива на интелигентност), породени единствено от неразбиране на конкретния казус и по-точно – от сблъсъка на различните гледни точки (към разбирането на даден проблем) и липсата на воля – всички тези различни гледни точки да бъдат хармонично съвместени, в търсене на баланса и в намирането на Мира, при перфектното им смесване. Защото личността – водена от идеята за превъзходство на своята персона, над другите, не допуска едновременната валидност на множество паралелни гледни точки и търси начини да наложи своето гледище, като единствено вярно и истинно. Това е поради тъмнината, в която живеят всички обикновени хора, изживяващи се като низши души (като личности). Защото Светлината винаги придружава Любовта и в отсъствието на онази Първа Любов, която е САМО към Бога – отсъства и Истинската Светлина; т.е. Виделината. Така, вместо Светлина – низшите души-личности – винаги си разменят тъмнина, като взаимно се заблуждават, представяйки си, че си разменят светлина. Но това – изобщо не е за осъждане. Това е факт (който е временен и преходен, касаещ доброто на Великото Цяло), а осмислянето на фактите е потребно, за трупане на ценен опит. Осъждането и заклеймяването на фактите, от страна на личностите – идва от тяхното неразбиране на Живота. Защото Животът – погледнат от една по-висша; т.е. от една по-високовибрационна Гледна Точка – е строго определен, математически точен и полезен за Великото Цяло, във всичките си прояви, без никакво изключение. Така, в едно разширено съзнание – има място за абсолютно всички гледни точки и човек има добрата възможност – първо – спокойно да ги приеме всичките, и второ – в себе си, се разграничи от онези гледни точки, които не резонират с неговите възгледи, към текущия момент. В този смисъл – всеки спор, за разумния човек – е нонсенс.]\nМного животи трябва да прекарва човек на физическия свят, за да изработи едно ценно качество, което да внесе в духовния свят, като основа на неговото съдържание, да се стабилизира.\nЕто защо, казваме, че духовният свят подразбира съдържанието на нещата, което е устойчиво, но лишено от друго качество - смисъл.\nДълго време трябва да живее човек в духовния свят, за да изработи едно ценно качество за Божествения свят, а именно: да осмисли съдържанието. Това се постига, чрез правата мисъл.\nЕто защо, ние казваме, че човек е дошъл на Земята, с единствената и съществена задача да се научи да мисли право.\nЩе кажете, че човек е мислещо същество и каквото прави, непременно се дължи на мисълта. Дали яде, дали се облича, той все мисли.\nНаистина и това е мисъл, но не онази права, чиста, възвишена мисъл, която твори и съгражда.\nДокато не дойде до безличния живот, човек постоянно ще се натъква на съблазни и изкушения. Мисъл, която не може да освободи човека от съблазните и изкушенията, не е права, не е истинска.\nКаква мисъл има котката или друго някое животно? [Иде реч за човека, със съзнание на животно; т.е. низшият човек-животно.] Котката [т.е. "човекът-котка"] с часове се глади, маже, мие се, мисли, че като нейната красота друга не съществува. Това е заблуждение, това не е мисъл.\nВсяка мисъл, в която има някакво заблуждение, не е права.\nЗаблуждението пък е свързано с личния живот.\nСледователно, искате ли да имате права мисъл, освободете се от заблужденията си и от личния си живот.\nКато изучавате животните, виждате, че те представляват огледала, в които можете да се оглеждате.\nЧовек мисли, че е създаден по образ и подобие Божие и коренно се различава от животните. [Обаче това се отнася само за Висшата Душа, а не за низшата душа-личност, която е подобна не на Бога, а на животните.]\nИма нещо, по което човек се различава от животното, но не напълно.\nТой се различава по това, че мисли и чувствува и затова казваме, че човек е мислещо същество.\nБез мисъл и чувство той не може да извърши нито една постъпка.\nВъпреки различието между човека и животните, Бог се грижи за всички живи същества.\nТой [т.е. Бог] ЕДНАКВО задоволява нуждите и на малките, и на големите същества [във всеки момент].\nМоже ли и човек да направи същото? Нали казва, че е създаден по образ и подобие Божие?\nЩом е подобен на Бога, човек трябва да постъпва като Него [но това може да стане – едва след като човек се откаже от личния си живот, т.е. след като – от личност, човек се преидентифицира като Висша Душа, която живее безличен Живот и действа от нова позиция; от нова Гледна Точка: Висшата Душа, живее в Божествена среда, защото, по условие – вече си е възвърнала онази Първа Любов, която е САМО към Бога (това е процес и изисква търпение и непоколебима вяра). Само Висшата Душа, водена от Първата си Любов; т.е. водена от Бога (защото Бог е Любов) – може да върши Волята Божия.] “\nИз: „Ценната дума - 1935 г.“\nБожият Дух се проявява чрез Висшата Божествена Душа, но не и чрез личността (личност, това е низшата астрална душа). Т.е. – Божият Дух не се проявява, чрез обикновения земен човек (бил той мъж, или пък жена) защото, от Божествена гледна точка – такъв човек е прелюбодеец, оставил Първата си Любов, която е – САМО към Бога. Независимо, че не се разбира от обикновените хора – прелюбодеянието, на Земята, между мъже и жени, е само един символ на онова реално прелюбодейство, на низшата астрална душа, спрямо Бога, което, на Земята, масово се преживява. И докато обикновеният човек – първо – не се припознае като Висша Душа и второ – тази Висша Душа – не се върне, обратно, към Първата си Любов – САМО към Бога (както е било, изначално) – страданията и скърбите на Земята, ще продължават, и радостите винаги ще бъдат вгорчени, тъй като те – задължително ще се сменят, със скръб. Това е така, за да може човекът да достигне, в съзнанието си, до Идеята за пълно безкористие и да я приложи. Така – понеже действа извън "капана" на плътно-материалните светове (т.е. понеже Висшата Душа действа извън времето и пространството), и по причина на Любовта си, към Бога – само Висшата Душа има силата да не нарушава Заповедта на Бога, дадена на Адам и Ева. Тази Заповед – и днес е валидна; във всеки един момент: "Не яж от плодовете на Дървото за познаване на доброто и злото" (това е нещо като: "Бъди тотално позитивен, добронамерен, мек и нежен, във всичките си мисли, чувства и постъпки"). И само който може да спази това, само той прилича на Бога, в мислите, и в разбиранията си (и това не е обикновената личност; т.е. това не е низшата астрална душа, а е само Висшата Душа, която не излиза от атмосферата на Божията Любов).\nПетър Дънов – Учителя: „Мнозина [обикновени хора – мъже и жени; т.е. низшите астрални души, се заблуждават и като не знаят, че в съзнанието си, те са извън Божествения Порядък на нещата –] считат, че и Бог мисли, като тях.\nГоспод казва: „Моите мисли, моите разбирания – не са като вашите“.\nТова е едно от големите противоречия, в живота: Човек може да мисли, като Бога, само когато живее чист, духовен живот.\n[Т.е. само когато не живее със съзнанието си на смъртна земна личност, а чрез усилена вътрешна работа, върху самия себе си – е постигнал – по-висшата си степен на съзнание, което е съзнанието на Жива Божествена Душа. Това означава, че човек мисли като Бога, само когато, в съзнанието си, вече е надраснал разбиранията на личността си и действа – (не в света, а) извън времето и пространството.]\nЗащо само тогава? – Защото тогава Божият Дух се проявява, чрез него."\nИз: "Живите закони на добродетелите"\nПравата мисъл обновява и весели човека.\nНизшите души – личностите, действащи във време и пространство (условно; т.е. само външно изглеждат, че) са "разделени" на мъже и на жени; т.е. – на "половинки", но мъжът и жената – всъщност, не са реални същества, от Гледна Точка на Божествения Порядък. Мъжът и жената, погледнати външно – това са само символи на духовни реалности и в този смисъл – те са фиктивни същества. [„Вие сте хора на сенките, вие сте същества фиктивни, а не реални. След 50 години, вие сами ще видите, че сте фиктивни“, казва Учителя] Защото, от Божествено Гледище, Истинският Човек е невидим (за мъжете и за жените); т.е. – той не е във външната форма (както се заблуждават личностите и затова – те се разглеждат, отделно, един от друг; сравняват се, един с друг – вместо да се обичат, безусловно и си дават оценка – нещо, в което няма някакъв особено разумен смисъл, щом резултатът на тази оценка – не предизвиква прилив на Любов, тъй като се сравнява символ, със символ и в този смисъл – оценката е винаги комична, защото – в известен смисъл – ти, без да разбираш, сравняваш себе си, пак със себе си – но видян – в някакъв друг момент). Висшата Божествена Душа е андрогинна. Мислещият човек – това не е личността; т.е. това не е низшата астрална душа ("обсебила", според подхода на ограниченото си съзнание: винаги да обсебва нещата – даже и формата на мъж, или на жена, и затова – погрешно идентифицираща се с тялото си, във време и пространство). Човекът-Висша Душа (който знае, че е Чисто Съзнание и че никаква форма не може да го ограничи) – е мислещият, като Бога, Човек – и той действа извън времето и пространството. [„Разумният Свят е извън времето и пространството“, казва Учителя.]\nПетър Дънов – Учителя: „Мислещият човек не гледа нито надолу, нито нагоре. Мислещият човек е вглъбен в себе си. Мисълта му е всякога права. От центъра на Слънцето [символизиращо Бога и Христос, защото те са Едно] към горната част на главата му е отправен един перпендикуляр. Това показва, че неговата мисъл е свързана с Центъра на Слънцето.\nАко от главата на даден човек не е издигнат перпендикуляр, към Слънцето, ние казваме че мисълта му не е нито права, нито дълбока.\nКойто не познава Бога и не Го разбира, той не може да мисли право. Правата мисъл обновява и весели човека.\nИскате ли да бъде мисълта ви всякога права, с отвес към Слънцето [т.е. с право отношение към Бога и към Христос], направете следното: вземете една тънка дъсчица, дълга около 40–45 сантиметра, и леко я прикрепете на източната страна в стаята си. В средата на дъсчицата да виси копринен конец, на края на който закачете малка тежест – камъче, сребърен лев, или малка златна монета. Така прикрепен, конецът ще ви дава идея за отвеса на мисълта. Щом погледнете към него, ще кажете: „Искам да имам права мисъл“, т.е. отвес към Слънцето. С други думи казано: Искам да имам прави отношения, към Бога.\nКойто има правилни отношения към Бога, мисли за Него и Го обича [по нов начин и мисли за Него, и Го обича – като специален; т.е. като Единствен Обект на Любовта си, защото, в съзнанието си, се е повдигнал на по-висока степен на разбиране, след като е излязъл от човешкия земен порядък на нещата и е влязъл в Първичния Божествен Порядък на нещата].\nЩом Го обича, той Го разбира.\nАко няма правилни отношения, към Бога, човек се страхува от Него, вследствие на което не Го разбира. Който не познава Бога и не Го разбира, той не може да мисли право.\nТози закон е верен и по отношение на работата, и на ученето. Каквато работа започне, човек винаги трябва да работи с Любов. Каквато наука изучава, трябва да вложи Любов.\nДето е Любовта, там е успехът.\nБез Любов, няма успех.\n[Но само Висшата Душа има будността, за да люби Бога, във всеки момент; следователно – само когато се изживява като Висша Божествена Душа, която (се е върнала, обратно, към Първата си Любов – САМО към Бога и) действа извън времето и пространството – човек има успех.\nЛюбовта, в Божествения Порядък, която е – САМО към Бога, е причината за всички желани позитивни промени, в характера на човека и само от тази Любов, като причина – постепенно идват, към него и всички други желани следствия, в живота му: любовта към ближния, любовта към себе си, и всичко хубаво, за което човек може да се сети.] “\nИз: „Милосърдие и користолюбие“\nВ Битието на Великото Цяло, действат мъдри и неумолими Природни Закони, които ние, от незнание, с ОТНОШЕНИЕТО си (към хора, неща и ситуации, в които, неслучайно, попадаме), нарушаваме и затова страдаме и се мъчим. Например, ние не знаем, че сме призвани да възпитаваме единствено самите себе си, като уреждаме вътрешния си духовен и психически живот, в контекста на зачитането, уважението, почитанието и Любовта към всичко и към всички останали. В този смисъл, ако изрично не сме помолени за съвет, ние нямаме право да се месим в живота на други хора, защото не сме на тяхното място, за да ги разберем.\nЕдинствено нашата обусловеност ни пречи да видим, че в ограничителните условия, в които живеем, на Земята – всяко нещо, било то човек, ситуация, или каквото и да е, е точно толкова „добро”, колкото е и „лошо”, и всяко нещо е точно толкова „лошо”, колкото е и „добро”; т.е. винаги има РАВНОВЕСИЕ на силите, които действат, щом се е проявила някаква форма, с която сме влезли в някакво отношение.\nПолезно е да се знае, че само искреното и задължително позитивно отношение, към каквото и да било – води до желан резултат, в живота ни. Отхвърлянето и отричането на нещата и ситуациите, като "лоши" – само задълбочава проблема ни. Механизмът на "отиграването" на нежеланата ситуация, е такъв: приемаш я, напълно; т.е. – отдаваш ѝ правото да съществува (както на всяко друго нещо), като в случай, че не отговаря на предпочитатията ти, към дадения момент – разграничаваш се, от нея и търпеливо чакаш – сама да отзвучи. Всяка борба и съпротива – само я захранват с енергия, но неутралното отношение; и преместването на фокуса на вниманието, в нещо добро и безкористно – помага.\nНа Земята – „добро”, и „лошо” – са само резултати на нечия частична преценка на нещата; т.е. – на нечия (относителна) гледна точка. Това, което за едни Същества е "лошо", за други Същества (в мащаба на Великото Цяло), същото нещо – е "добро".\nЛичността, в случай че иска да напредне и да се издигне, в съзнанието си, на по-висша еволюционна степен – няма как да не се приучи да се отказва от егоизма си: Ние не сме сами; около нас има милиарди невидими Същества, с които сме свързани, като скачени съдове. [„Трябва да знаете, че всяко нещо, което става на Земята, е колективен акт“, казва Учителя]\nЗатова, от Гледна Точка на Божествения Порядък – всичко е само добро и винаги е математически строго определено; то е съгласувано с най-висшите Нива – като възможно най-доброто, за нас, спрямо условията и възможностите, на дадения момент.\nЗатова, ако искаме да бъдем здрави физически и психически, нека да не "ритаме срещу ръжена", за да не предизвикваме Провидението (с временната си неосведоменост, като бързаме да даваме негативно мнение, при всеки удобен случай):\n– Нека да бъдем мъдри (в аванс) и винаги да избираме за наша текуща (вътрешна) позиция – онова (спасително, за нас) „добро”, което се крие, зад привидното „лошо” (у другите хора; в каквато и да е ситуация). Да помним, че Бог живее, у всеки човек и всекиго "търпи" (казано, по човешки и то – по много сериозна причина; т.е. – нищо не става "случайно").\n– Нека да бъдем мъдри (в аванс) и винаги да си затваряме очите за онова привидно „лошо”, което изпъква и скрива „доброто”, у хората; нека да бъдем слепи за онова, което ни изглежда „зло”, и което скрива „доброто”, във всички неща; в каквато и която и да е житейска ситуация.\nСъс сигурност – само нашето текущо неразбиране на Живота, ни пречи да веднага да прогледаме за „доброто”. Затова ни е нужна мъдрост, в аванс; т.е. нужна ни е мъдрост, на доверие; мъдрост, на ВЯРА (че Бог допуска и стои зад всяко нещо, а Той не може да сгреши).\nЗащото – рано, или късно (веднага щом повишим степента на съзнанието си) – Животът ще ни потвърди, че избирайки да се доверим на неизвестната (към този момент), добра страна на онова нещо, което преживяваме и което – за оня момент, от човешка гледна точка, сме определяли като „лошо” – сме били прави, все пак, да се държим само за ДОБРОТО, защото сме възприели Божествената Гледна Точка и сме я приложили.\nНека винаги да помним, че светът на личностите и Божественият Свят – са диаметрално противоположни светове: те са свят на тъмнината и Свят на Светлината. Но личността, докато сама не разбере, че живее в тъмнина, няма как да се откаже да си дава мнението (и това следва да се приеме, с разбиране, от по-зрелите хора и да не се осъжда, защото и то ще премине, с помъдряването на човека, както преминава и всичко останало, което съществува , във времето и пространството).\nПетър Дънов – Учителя: „Казвате: „Нямам ли право да си дам мнението?“ Имаш право да кажеш Божието мнение. Да кажеш своето мнение, в живота, няма нужда. Светът няма нужда от моето мнение, няма нужда и от вашето мнение. Светът има нужда от Божието мнение. Ако всеки един от вас изразява Божието мнение, той е на място. Ако всеки един от вас изразява своето мнение, няма нужда светът от него.“ Из: „Нито близо, нито далече“\nПетър Дънов – Учителя: „Като казвам, че трябва да се мисли, нямам предвид обикновената мисъл; човек трябва да се занимава с възвишени мисли, обикновените мисли заравят ценните работи.“ Из: „Възпитание и самовъзпитание“\nБлагородството на човека се състои именно в това – да бъде чувствителен, възприемчив към чуждите скърби и радости. За да може да схванете Силите в Природата и да ги употребите за ДОБРО, непременно трябва да развиете съответни сетива, или органи на Душата си. Внимание: За да бъдеш здрав – се забранява всяко одумване, изтъкване на грешките, у другите хора; изобщо лошите мисли се забраняват. „Не мисли зло!“, т.е. не пущай корените на твоята Душа в „лош“ човек; стой настрана от него. Тъй стои научната страна на въпроса.\nПетър Дънов – Учителя: „В окултната школа се забранява всяко одумване, изтъкване погрешките, у другите хора, изобщо лошите мисли се забраняват. Знаете ли защо? – Понеже, щом мислите лошо за някой човек, вие отправяте ваши корени към този лош човек, а там, в него, няма никаква храна за вас. Тези ваши коренчета започват да всмукват сокове от този човек, но тези сокове са чиста отрова, която постепенно трови, разваля живота.\nМного жени се развалят не само от това, че имат лоши мъже, но\n– МИСЛЯТ, че мъжете им са лоши,\nи започват от ден на ден да отпадат, да съхнат, докато един ден кажат сбогом от този свят, а мъжът мисли и си казва: „Не знам от какво се помина моята жена!“ Същото нещо става и с ученика от окултната школа. Затова се казва на ученика:\n– „Не мисли зло“, т.е. не пущай корените на твоята Душа, в „лош“ човек, стой настрана от него. Тъй стои научната страна на въпроса.\nРазберете следния факт:\n– мъчението [ви] показва истинския път на отклонението\n[ви, от Разумните закони на Живата Природа].\nКогато казвам, че трябва да слезем до дъното на мъчението, това сравнявам със следния прост факт, от съвременния живот: някой човек пътува в едно планинско място, но се заблуди из пътя. За да вземе друга, права посока, той трябва да се върне точно на това място, отгдето се е заблудил, отклонил от правия път.\nКогато дойдеш в мъчението и видиш, че си се заблудил, след като си пътувал дълго време, ще се върнеш назад, за да дойдеш до мястото, от което си се отклонил. Това подразбирам слизане и връщане назад, за да поправиш погрешките си.\nЗа да може да схванете Силите в Природата и да ги употребите за ДОБРО, непременно трябва да развиете съответни сетива, или органи на Душата си. В сегашното състояние на съвременната цивилизация, много от тези органи са осакатени.\nМнозина християни, които са влезли в този път, са станали по-чувствителни и казват: „Не струва човек да бъде много добър“, т.е. не струва да бъде много чувствителен, да страда. Благородството на човека се състои именно в това – да бъде чувствителен, възприемчив към чуждите скърби и радости.”\nИз: „Силите в Природата”\nКогато съблюдаваме Принципите на Бога, ние сме в Мъдростта. Да схващаш себе си жена или мъж, то значи – да заличиш Бога, в себе си! Първото нещо, с което се повдига човешката личност, то е да схваща себе си като Душа; Жива Душа. Човек трябва да схваща себе си, като Душа. Схваща ли се той като мъж, или жена, то е слизане, деградация. Истината е достояние само на Душата [т.е. само на Висшата Душа, която живее извън времето и пространството]. Сега всички постъпки съблазняват хората [които са на нивото на съзнание, което имат личностите на Земята. Т.е. всички постъпки съблазняват мъжете и жените, които са низши астрални души], защото нямат Мъдрост. Мъдростта седи в това, всички постъпки да се изтълкуват правилно; тогава съблазън няма. Едно сърце трябва да имат всички. Божествената Любов – трябва да бъде морал!\nПетър Дънов – Учителя: „Първото нещо за ученика е да се схваща като Душа Жива, която се стреми в три посоки: да чувства, да мисли и да действува! [Всеки човек е дошъл, на Земята, да се учи – как да чувства, как да мисли и как да действа.]\nПървото нещо, с което се повдига човешката личност, то е да схваща себе си като Душа, Жива Душа. Да схващаш себе си жена или мъж, то значи да заличиш Бога, в себе си!\nКогато дойде Любовта [която е САМО към Бога; т.е. когато се възвърне онази Изначална Първа Любов на Душата, към Бога, каквато е била в Рая, обаче – преди грехопадението], тя ще научи хората, как да постъпват.\nВ Закона на Любовта – всичко [помислено, почувствано и направено], е за Господа.\nЕдно сърце трябва да имат всички. Божествената Любов – трябва да бъде морал!\nМъдростта поставя нещата в ред; тя ги твори, а Любовта ги оживява.\nМъдрият човек [т.е. – само мъдрият човек] може да бъде чист [защото само той знае – кой е той (и че е само благородна възвишена мисъл и затова мъдрият човек – не се съединява с нечисти неща! Петър Дънов – Учителя, казва в книгата си „Българската Душа“: „АЗ СЪМ оная благородна, възвишена МИСЪЛ, която никой, с нищо, не може, от мен, да премахне. За мене, да вярвам в Душата си, е извор на радост. Аз съм повече от моята дреха, или от моето лице. Когато вярвам, че имам Душа, аз не скърбя, а пък когато не вярвам, че имам Душа, почвам да скърбя.“ ]\nМислите трябва да бъдат само Божествени - в това седи Мъдростта!\nСтремежът на Душата, е Истината! Животът в Истината дава Свобода на човека. А в Свободата няма никакво стеснение. Истината е достояние само на Душата [т.е. само на Висшата Душа, която живее извън времето и пространството].\nСега всички постъпки съблазняват хората [личности; т.е. съблазняват мъжете и жените, които са низши астрални души], защото нямат Мъдрост. Мъдростта седи в това, всички постъпки да се изтълкуват правилно; тогава съблазън няма.\nКогато съблюдаваме Принципите на Бога, ние сме в Мъдростта.\nРазбирането е в приложението.\nКогато Бог работи, вътре в нас, ние се хармонираме.\nА когато ние действуваме вън от Бога, тогава се създава греха.“\nИз: „СВЕТЛИНАТА НА БОГА“\nДобавено Ноември 3, 2015\nСлед бялата раса, идва Шестата раса - Светещата. Хората ще се наричат Синове Божии. За нея ще се измени и Природата, и климатическите условия. Шестата раса ще бъде светеща. От нея ще излиза светлина. Бъдещите хора ще се наричат Синове на светлината. Те ще бъдат прозрачни. Божествените подтици, светлината, топлината и силата, ще минават през човека свободно. Сега човек прави добро, по отражение. В бъдеще доброто естествено ще се излъчва от човека, както светлината излиза от източника. Сега се ражда расата на Любовта, която ще ни покаже пътя, по който трябва да служим на Бога. Аз наричам онази раса, Шестата, расата на Любовта; тя служи, от Любов, на Бога. Всеки, който служи, с Любов на Бога, той вече е влязъл в Шестата раса, може да се роди. Всеки, който не е готов да служи, той е в петата раса. Всеки, който е готов да служи, Възкресението за него ще дойде. Който е готов да служи и да възкръсне, има бъдеще. Всеки, който не е готов, с Любов да служи, за второто възкресение трябва да чака. В Шестата раса Синовете Божии ще дойдат и ще се вселят в готови души, които не им препятстват и ще се започне усилен строеж на нов живот на Земята. Тогава вече ще има Братство и Любов. Цялата Земя ще бъде като едно семейство, ще имат един ум и едно сърце. Всеки ще проявява Любовта. Всеки ще иска всички да бъдат свободни. Аз наричам Шестата раса, раса на братството. В бъдеще вие ще обичате майка си, баща си, близките си, приятелите си за това, което вие можете да направите за тях, а не за това, което те правят за вас. Сегашната бяла раса е раса на силата, а Шестата раса ще бъде на сърцето и справедливостта. Ще решава въпросите в дух на малко братство. Хората тогава ще бъдат готови да се жертват за всички. От бялата раса, именно, ще се роди Шестата човешка раса - расата на Любящите. Шестата раса е на сърцето. На когото сърцето е милостиво, е кандидат за новата раса. Мекотата на сърцето е един от признаците на хората от Шестата раса. Сега, човек е половин животно, половин човек, а в бъдеще, ще дойде Съществото на Шестата раса и ще се СЪЕДИНИ с човека и тогава ще работят двете Души, заедно. А животното ще бъде слуга. Хората ще живеят, по благодат. Разликата между петата и Шестата раса е тази, че петата раса се мъчи да установи ред и порядък в света, чрез пушки и топове; чрез насилие, а Шестата раса - чрез Любовта. И Божествената Любов ще бъде мярка за всичко, в нея. Тогава ще се смекчат сърцата на хората и ще има подем в еволюцията им. У вас ще се пробуди друго съзнание, което ще обхваща и самосъзнанието, и подсъзнанието, и свръхсъзнанието. Всички тия съзнания ще се обединят в едно и тогава вие ще видите Божественото начало и човешкия край, както и човешкото начало и Божествения край. Тези две начала ще се съединят в едно. Сегашната епоха е дошла до своя край. Повече, оттук надолу, не може да се слезе, в гъстата материя. Израждането на петата, на бялата раса е признак за идване на друга раса, която ще използва условията, които петата раса не може да използва. Една раса, докато стигне до своя връх, идва в упадък. Упадъкът не е нищо друго, освен преминаване на нейната енергия в по-висша форма. Упадъкът на бялата раса, е слизането ѝ от арената. Тя е слязла до дъното и по-долу не може да отиде. Тя ще почне да се повдига, но не тя, а нейното дете - Шестата раса.\nЗаписки от беседите на Петър Дънов – Учителя: „Сегашната епоха е преходна. Тя представя разрушаване на старата култура, възстановяване на Царството Божие и поставяне на нов ред и порядък в света.\nСегашните смущения и раздвижвания, които стават със земната кора и по Земята, се дължат на идването на една Нова епоха. Със Земята и с хората ще станат ред преустройства, за да се направи път на Новата епоха и на Шестата раса.\nИма четири епохи: златна, сребърна, желязна и медна. Ние сме на края на желязната епоха. Новата епоха ще бъде Златна епоха - Шестата раса. Всички вие трябва да бъдете готови, понеже ще дойдат предците. И тогава ще има радост, веселие и голямо знание и сили.\nСегашната епоха е дошла до своя край. Повече оттук надолу не може да се слезе в гъстата материя. И сега вече има един подем нагоре. Следващата раса като дойде, тя вече няма да може по-надолу да слиза, няма вече кой да носи.\nИзраждането на петата, на бялата раса е признак за идване на друга раса, която ще използва условията, които петата раса не може да използва. Тя ще спаси петата раса, но ще вземе всичко в ръцете си. Тогава бялата раса ще се намери в особено положение. В какво се заключава това особено положение? - Всички нейни членове ще станат слуги.\nЕдна раса, докато стигне до своя връх, идва в упадък. Упадъкът не е нищо друго, освен преминаване на нейната енергия в по-висша форма. Упадъкът на бялата раса е слизането ѝ от арената. Тя е слязла до дъното и по- долу не може да отиде. Тя ще почне да се повдига, но не тя, а нейното дете - Шестата раса.\nРазликата между петата и Шестата раса е тази, че петата раса се мъчи да установи ред и порядък в света чрез пушки и топове, чрез насилие, а Шестата раса - чрез Любовта и Божествената Любов ще бъде мярка за всичко в нея. Тогава ще се смекчат сърцата на хората и ще има подем в еволюцията им.\nСега бялата раса е на силата, на параходи, аероплани и пр. Никога светът е нямал такива разрушителни сили, както бялата раса. А Шестата раса е на сърцето.\nТя е започнала, но докато израсне, ще има време. Шестата раса постепенно приготовлява условията за побратимяване. Турят се основите, гради се. Народите ще останат, но Шестата раса ще бъде главата им, а другите народи ще бъдат крака, ръце, стомах и пр.\nСегашната бяла раса е раса на силата, а Шестата раса ще бъде на сърцето и справедливостта. Ще решава въпросите в дух на малко братство. Хората тогава ще бъдат готови да се жертват за всички.\nСега човечеството претърпява деление в биологическия процес на развитието си. То прекарва последния фазис, тъй като първичната човешка монада, от която е образувано, е към последния, шестия период. Това се нарича в Окултната наука "явяване на Шестата раса". Но понеже тая дъщеря е от по-високо произхождение, за нейното идване стават и по-обширни приготовления: всевъзможни местения, размествания, разрушения и съграждания в народите и между народите. Това обаче не трябва никого да плаши: туй, което ни се вижда като разрушение, то е само едно преместване или превръщане на материалите от едно състояние в друго.\nЦялата бяла раса, дори и най-издигнатите ѝ духовно синове, изпитват един дълбок вътрешен смут, едно вътрешно безпокойство. Това състояние, обаче, е естествено. То е състояние на бременност.\nСтраданията, които бялата раса преживява, показват, че тя е бременна с една велика Идея.\nОт бялата раса, именно ще се роди Шестата човешка раса - расата на Любящите.\nКолкото повече се увеличават страданията, толкова по-близо сме до момента на раждането.\nПонеже хората минават от механичния, към органичния процес на колективния живот, затова преживяват такива страдания.\nДнес всеки човек, който извърши някаква грешка, веднага съзнава, че е сторил известно нарушение и изпитва смут, страдание.\nСега, човек е половин животно, половин човек, а в бъдеще, ще дойде Съществото на Шестата раса и ще се СЪЕДИНИ с човека и тогава ще работят двете Души, заедно. А животното ще бъде слуга. Хората ще живеят по благодат.\nДокато е във водата, рибата не съзнава положението си. Щом излезе от водата, тя знае вече, че е била риба. Следователно, докато е в своята физическа форма, човек минава през състоянието на животно. Един ден, когато напусне физическата си форма, той ще осъзнае положението си като човек. Той ще измени сегашните си нрави и обичаи и ще мине в по-висока форма.\nДа не мислите, че втори път ще дойде тая вълна. Не, тя няма да дойде втори път. Тая вълна ще повдигне не само нас на по-висока степен, но и всички животни, всички растения и минерали, а ония, които не подеме, ще останат за в бъдеще. Помнете, втора вълна няма да дойде, защото в Природата няма повторение на нещата. Ако останете за бъдещето, тогава условията ще бъдат по-тежки.\nАко не преобразите ума, сърцето и тялото си, не ги направите от чиста, фина материя, ще останете при старите условия на живота, при мъките.\nНовият Израил, за който се говори, не са евреите, но хората на Шестата раса. Представители на новия Израил, или на Шестата раса, има във всички народи. От всички народи ще влязат в новия Израил: германци, англичани, французи, руси, сърби, българи и пр.\n30 000 обещания е дал Бог на избрания народ. И те ще се изпълнят. Но ще се изпълнят спрямо новия Израил.\nЕдинствените хора, които имат бъдеще, те са хората на Шестата раса, те са учениците на Великата Божествена школа, служители на Живия Господ, в света. Сегашните са диваци, по отношение на Шестата раса.\nИма ли възможност в България да се появи Шестата подраса? Да, има. Затова се работи върху България повече от няколко хиляди години.\nВсички онези, които ще дойдат, са определени. Онези, които идат в Шестата раса, са определени.\nВие ще бъдете кандитати за Шестата подраса. На когото сърцето е милостиво, е кандидат за новата раса. Мекотата на сърцето е един от признаците на хората от Шестата раса.\nСега се ражда расата на Любовта, която ще ни покаже пътя, по който трябва да служим на Бога. Аз наричам онази раса, Шестата, расата на Любовта, тя служи от Любов на Бога. Всеки, който служи с Любов на Бога, той вече е влязъл в Шестата раса, може да се роди. Всеки, който не е готов да служи, той е в петата раса. Всеки, който е готов да служи, Възкресението за него ще дойде. Който е готов да служи и да възкръсне, има бъдеще. Всеки, който не е готов с Любов да служи, за второто възкресение трябва да чака.\nВ Шестата раса Синовете Божии ще дойдат и ще се вселят в готови души, които не им препятстват и ще се започне усилен строеж на нов живот на Земята. Тогава вече ще има Братство и Любов. Цялата Земя ще бъде като едно семейство, ще имат един ум и едно сърце. Всеки ще проявява Любовта. Всеки ще иска всички да бъдат свободни.\nАз наричам Шестата раса, раса на братството. В бъдеще вие ще обичате майка си, баща си, близките си, приятелите си за това, което вие можете да направите за тях, а не за това, което те правят за вас.\nКогато дойде Шестата раса, всички хора на Земята ще образуват едно общество, като едно голямо семейство и царствата на Земята ще станат Царства на Господа Исуса Христа. Това ще стане постепенно, всичко е определено.\nВсички стари форми ще се разрушат. Хората няма да забележат как ще израснат, как ще станат нови хора с нови разбирания. Сега се изработват нови органи. Сегашната форма е една от последните форми, но не и последната, до която човек е дошъл.\nХарактерно нещо за Шестата раса ще бъде, че национализъм няма да има. Ще има човещина, ще има един език. Ще има и други езици, но един език ще бъде общ за всички.\nВсички хора от Шестата раса ще образуват едно общество. Няма да работят много. Семейството няма да бъде както сега. Няма да има застой, а пътуване. В който град отидеш, ще работиш два часа и пак ще вървиш еди къде си. Дрехи, всичко ще имаш на разположение. В който град влезеш, ще бъдеш член на града. Цялата Земя ще бъде като една кооперация.\nВ бъдеще, когато Доброто царува, благата ще бъдат еднакво разпределени между хората и те ще имат добри отношения помежду си.\nКогато всички хора станат добри и умни, тогава благата ще бъдат общи. Сега всички работят поотделно. Като работят заедно, няма да има недоимък и животът ще бъде по-сносен.\nТази истина, която е вдъхновявала и вдъхновява най-великите синове на човечеството в тяхната работа, ще стане един ден по силата на Закона за социализиране на благата, достояние на всички човеци, на Земята. Тогава ще се установи онзи строй, за който днешните хора мечтаят и който строй се мъчат да осъществят с такива малки и непригодни средства.\nВ основата на този нов строй на Земята, ще залегне онова Начало, което е заложено в основата на Космическия Свят - Животът за Цялото.\nВ Шестата раса ще преминат всички съкровища, които миналите раси, в това число и бялата раса са придобили. Тогава хората ще разберат, че цялото развитие на раси и народи от всички исторически времена и епохи, от създание мира досега, ще бъдат олицетворение на Едно Цяло, което ще ползва придобивките на всички участващи в това Цяло съставки. Това е оня велик процес на социализиране на благата, но той се прилага по един разумен закон.\nХората днес са доловили тази идея на Природата - защото извор на всички идеи е и си остава великата разумна жива Природа, макар и днес тя да се схваща твърде механично.\nСлед бялата раса идва Шестата раса - Светещата. Хората ще се наричат Синове Божии. За нея ще се измени и Природата, и климатическите условия.\nЗа в бъдеще няма да има нужда от слизане в Земята, да копаем като къртици, а ще вземем нужната енергия от пространството, с нея ще се отопляваме и осветяваме.\nВсичко ще се измени. Новата култура ще бъде бездимна. За всичко ще се въведе електричеството.\nИма тъмни слънца. Тепърва науката ще ги изучава. В тях има много енергия.\nМежду Земята и Слънцето има разни области, разни полета, всяко от които съдържа специални сили, енергии. Между астралния и менталния свят съществува тъй наречената "ледена" или "електрическа" област. Тя съдържа грамаден запас от електричество, което би било в състояние да замести напълно въглищата, които днес употребяваме за отопление. Бъдещата раса ще разполага с методи, чрез които ще може да впрегне това електричество за осветяване и отопляване на цялата Земя.\nГоре във въздуха из пространството, на 500 км над Земята има цял океан от електрическа енергия. Тя ще се снеме, ще се използва, ще светне на Земята.\nЩе дойде ден, когато къщите ни ще се осветяват от светлината на нашите умове. Тогава няма да има нужда от електричество. Значи след 1000 години хората ще се осветяват от енергията на своята мисъл.\nВ бъдеще електричеството ще се пренася и без жици. Тогава всеки човек ще има своя собствена лампа. Коя е тази лампа? - Човешкият мозък. Когато човек мисли, главата му ще свети и той ще може да чете на тази светлина. Престане ли да мисли, и лампата му ще изгасва.\nИма ли такава лампа човек, той ще може да ходи с нея навсякъде в тъмнината. Когато иска, той ще я запали; когато иска, ще я загаси. При това, той няма да плаща нищо за това осветление, както днес плаща за електричеството.\nЩе кажете: Кога ще дойде това време? - След 1000 години. Значи, след 1000 години хората ще се осветяват от енергията на своята мисъл; домовете им ще бъдат по друг, нов начин построявани; отношенията между хората ще бъдат разумни; движенията им ще бъдат хармонични и т.н. Мнозина от вас след 1000 години може би ще бъдат в друга някоя Земя, по-хубава от тази, на която сега живеят.\nВ бъдеще ще се ликвидира с готвенето. Ще се въведе плодоядството и ще има достатъчно време за духовна работа.\nПлодните дървета оказват добро влияние върху човека. Това трябва да се провери и опита. В бъдеще хората ще се хранят само с плодове, както ангелите.\nЯбълките и крушите в Новата култура ще са като лимона - ще цъфтят и връзват през цялата година. Житното зърно ще е плодове като ябълки, готови за ядене, ще си откъснеш няколко плода и ще ги изядеш. Хлябът ще бъде опечен по дърветата, а сега трябва да мелиш житото и да печеш хляба.\nВ бъдеще всички голи хълмове ще бъдат насадени с плодни дървета. Залесяването, вместо да става с декоративни растения, трябва да става с плодни дървета, разбира се там, дето височината над морското равнище позволява.\nХората на Шестата раса ще владеят изкуството да превръщат материята, да придобиват хляб. Плодните дървета знаят това изкуство. Те от Земята изваждат енергия, която идва от Слънцето и образуват хубавите плодове.\nВ бъдещата култура храната ще се смила напълно, няма да има остатъци, няма да има отходни места, нито канализация.\nЩе дойде ден, когато хората ще се хранят само чрез белите дробове и мозъка. Новороденият няма да бъде роб на условията - постоянно да се безпокои за утрешния ден.\nВ Природата има една кондензирана енергия и един ден, като станете праведни, светии, вие ще се ползвате от тази кондензирана топлина. Има кондензиран хляб, обуща, дрехи. Ще бъдете облечени един ден като ангели.\nГлавата на бъдещия човек ще бъде гола, но ще бъде красиво оформена, с известна дължина и широчина на черепа, с определена височина на главата, с красиви линии, с чело добре оформено. То няма да бъде ниско и тясно, но широко и високо.\nХората от Шестата раса ще имат много правилен череп, с 90 градуса Камперов ъгъл. Те ще знаят всеки ден какво ще им се случи и всичко ще приемат на драго сърце. Те ни най-малко няма да се безпокоят за това, че идват болести и сиромашия. Те знаят как да впрегнат на работа мъките, болестите и смъртта. Те са им господари.\nВ новия живот хората няма да боледуват. Ще бъдат над болестта.\nКогато хората заживеят добре, болестите ще изчезнат. Намаляването на болестите показва, че животът се подобрява.\nВ бъдеще един лекар като дойде при здравия, ще му даде лекарство да не боледува. Вместо за болест - лекарство за здраве.\nЕдин ден, когато учените изучат законите на светлината и топлината, ще лекуват всички болести със светлинна и топлинна енергия. Няма да остане болест неизлечима.\nВ бъдеще човешкият организъм ще се измени и човек ще диша етер. Как ще се образуват бъдещите органи за дишане на етер? Който обича, образува си бъдещите органи за дишане. В дишането ще участва симпатичната нервна система. Ще се диша етер чрез симпатичната нервна система.\nВ бъдещата култура няма да имаш полици. Тогава хората няма да се съобщават с железници, параходи, аероплани, автомобили, както сега. Например, искаш да пратиш писмо до свой приятел. Писмото ще бъде написано на особена фина материя, която чрез силата на своя ум и воля ще изпратиш точно дето трябва. То ще се пренесе през пространството и ще стигне направо до твоя приятел. Ако приятелят ти е на 1000 км от тебе, в една минута писмото е на неговата маса. Имаш нужда от няколко килограма картофи - няма да ходиш от една бакалница на друга да купуваш, но веднага ще намериш на масата си нужното количество картофи. Как са дошли те? - Някой приятел възприел мисълта ти и веднага изпратил картофите. Имаш нужда от ябълки - и те дохождат по същия начин. Искаш да видиш приятеля си, да си поприказвате. Сядаш на стола си, отправяш мисълта си и се понасяш в пространството. След една минута си при него. Като си поприказвате, ти насочваш мисълта си към своя дом и се намираш в пространството. И да е затворена вратата на къщата ти, свободно ще минеш през нея.\nТогава отношенията между мъжа и жената ще бъдат правилни, хармонични. Всички хора ще работят с Любов. Малко ще работят, много ще добиват. И тогава ще имате ниви и градини за обработване, за разходки, но работата им и учението им ще дават добри плодове.\nСега народите не могат още да влязат в Шестата раса, докато не ликвидират натрупаната карма. Те се спъват още, защото не искат да се откажат от старото.\nВ Шестата раса няма да има кражби, затвори и престъпления. В тях ще се развие шестото сетиво и хората ще виждат и отпред, и отзад. Хората от Шестата раса ще имат красиви и правилни форми и сега се приготовляват формите на Шестата раса, т.е. има вече типове от нея. В Шестата раса ще има дълго съществуване, там ще имат хората добри условия за растеж.\nКогато дойде Шестата раса, тя идва вече, Царството Божие ще се всели в миниатюр на Земята. Тогава всеки от вас ще живее 120 години, за да се насити от живота и ще каже: "Слава Богу, предоволен съм, сега вече мога свободно да си замина от Земята!" Пък ако искате да живеете още 120 години, могат да ви се дадат.\nВ Шестата раса гробища няма да има. Като живее човек 120-150 години, ще си отиде. Старите няма да остаряват. Когато дойде време да си отива човек, ще се изпари, ще се дематериализира.\nАко човек трябва да се роди, за да умре, жалко нещо е той. Не, човек е дошъл за нещо велико в живота си! Колкото малка да е негова мисия, тя е велика. Може ли всеки човек да изпълни мисията си, както трябва, светът ще се поправи.\nНе е въпрос за безсмъртието. Щом се е родил, той ще умре. Но важно е как ще умре. Човек трябва да умре с пълно съзнание, че заминава за другия свят, за да се върне пак на Земята, когато пожелае. Дойде ли часът на заминаването, той поканва домашните и приятелите си, разговаря се спокойно с тях, сбогува се и казва, че заминава за другия свят като оставя всичкото си богатство на тяхно разположение. Докато се разговаря още с приятелите си, той започва да се топи, като сняг. Какво ще остане от този човек? Какво ще погребвате? Ще дойде ден, когато хората ще се раждат и умират, по нов начин.\nЧовек се ражда и умира, докато придобие съвършенство, докато придобие живота на безсмъртието. Ще дойде ден, когато няма да се ражда и умира, но ще се вселява. В Шестата раса, хората ще се раждат по Дух. Ще има т.н. самовъплътяване.\nБъдещите хора ще донесат нови мерки. Те ще фотографират човешките мисли и желания.\nВсичко е явно — не мислете, че това, което става в мозъка, може да се скрие. Затова мислите на човека трябва да бъдат чисти.\nВ Новата култура няма да има нищо скрито-покрито. Всички мисли и желания ще бъдат явни. Всеки, който върши престъпления, ще бъде открит.\nВ Шестата раса няма да има нито един крадец, нито един убиец, няма да има лъжа. Ще има Любов навсякъде. Всички врати ще бъдат без ключове.\nПисането на Шестата раса ще бъде геометрическо: кръгове, триъгълници, четириъгълници, точки, прави линии, квадрати и т.н.\nВ Шестата раса няма да има болници, съдилища, затвори. Бъдещите хора ще стават видими и невидими. Не можеш да го затвориш. И десет пъти да го затвориш, той изчезва.\nХората на Шестата раса ще бъдат със силна воля, разумни и добри. Бъдещото общество ще се състои от талантливи, гениални и светии.\nРазликата между старите и новите хора ще бъде такава, каквато е днес разликата между млекопитаещите и човека. Хората на старата култура ще останат на мястото на млекопитаещите да опитат тяхното положение. Светещите хора ще им покажат как трябва да живеят.\nКултурата слиза Отгоре, а не се гради отдолу.\nБъдещата култура на човечеството сега съществува Горе като ангелска култура. Сегашната човешка култура ще слезе при животните.\nПрестъпните хора влизат в телата на животни и дървета, които им служат като възпитателни институти.\nХората на Любовта, които тепърва ще идват, ще имат другояче устроени тела. Те ще бъдат с отворени очи, винаги с будно съзнание. Те ще виждат и отпред, и отзад, и отстрани без да се обръщат, без да движат врата и очите си. За в бъдеще вие, като проектирате очите си, ще четете на тъмно. Където ходите, ще ви бъде светло на вас.\nШестата раса ще бъде светеща. От нея ще излиза светлина. Бъдещите хора ще се наричат Синове на светлината. Те ще бъдат прозрачни. Божествените подтици, светлината, топлината и силата ще минават през човека свободно. Сега човек прави добро по отражение. В бъдеще доброто естествено ще се излъчва от човека, както светлината излиза от източника.\nОт лъковете на бъдещите музиканти и от перата на бъдещите поети и писатели ще излиза светлина, която ще осветява цялото пространство. Днес е векът на електричеството, бъдещето е векът на човешкото сърце. Енергията, която ще излиза от човешкото сърце, ще осветява и отоплява света. Божествената Правда, която идва сега, ще стопли човешките сърца.\nБъдещето, което Шестата раса ще донесе, е това, което човек не е сънувал. Ще живеят в хигиенични къщи. Ще живеят по Любов.\nВ бъдещата култура, едно семейство ще живее в обширен парк, в средата на който ще има малко здание с една-две стаи и кухня. До този парк ще има друг парк за друго семейство; пак в средата с малко жилище и т.н.\nЗасега само някои хора имат градина, а за в бъдеще цялата Земя ще се превърне в градина. Всеки ще ходи свободно и което дърво си хареса, от него ще си откъсне.\nА сега, ако влезеш в градината на човек от петата раса, ще намериш затвора. Туй е подпушване на енергията. Разликата между хората от Шестата раса и тези от петата раса е тази, че човек от Шестата раса ще се качи на дървото, ще си откъсне само един най-хубав плод и ще слезе; този от петата раса ще си напълни една торба с плодове.\nЕдинственото нещо, което спъва сегашната раса, това е голямата лакомия във всяко отношение. В Шестата раса, която ще дойде, няма да има лакомство.\nЗа в бъдеще почти всички хора със своето вътрешно виждане или чрез вътрешното си радио ще схващат неща, които стават на хиляди километри от тях и така ще могат да си помагат.\nВ бъдеще ще бутнеш един бутон и ще видиш на филм как са живели хората едно време.\nВ бъдеще ще виждате на филм какъв е бил животът на Земята преди милиони години, какви са били дърветата, хората и пр. Всичко се филмува. И сега се филмуват нещата. Всичко е запазено. Та когато станете по-големи, ще ви се покаже как светът се е развивал. Това ще ви се покаже на филм. Ще има нагледно учение. Ще ви покажат как се е образувала цялата Слънчева система. Та много работи има да учите. Трябва да бъдете от добрите, умните деца.\nДнес човешката култура и наука е в своите пелени. Ще дойде ден, когато всеки ще може да посещава Луната, Слънцето и другите планети. Но иска се работа, време...\nВ бъдеще вие ще разполагате с билет за всички планети, за всички слънца и системи. Но сега, каквото и да се говори, съвременните хора не могат да се ползват от такива билети. Техните тела не са пригодени за такива пътешествия.\nАко вашата мисъл е каквато трябва, вие ще ходите из въздуха, както ходите по земята. В бъдеще няма да има нужда да се вдига шум с аероплан. Човек ще хвърка, когато си иска. Може да отиде на 500 км, на 1000 км разстояние и пр.\nЧовек в Новата култура ще може да пътува по цялата Земя - било с технически, или психически сили. Хората ще работят по час, час и половина физически труд и ще посветят останалото време на културни занимания.\nХората на Шестата раса ще се разхождат не само по Земята, но и по другите планети. Те ще пътуват по Слънцето, по Луната и ще изучават живота на планетите. Какъв свят ще бъде тогава? Какъвто не сте и помисляли! Както сега има представители на Шестата раса на Земята, така и в бъдеще ще има хора от Земята, в Шестата раса и Новата култура. Тя е готова вече, но постепенно слиза на Земята.\nЧовекът е на Земята отпреди 18 милиона години и още много години ще бъде тук.\nПрез епохата на Шестата раса свободно ще пътува до Луната и до другите планети, ще има съобщения със Слънцето и с другите планети, които ще стават с езика на светлината. Един ден хората от Земята ще са във връзка със съществата, обитаващи Слънцето и другите планети. Това е реалност, а не утопия.\nЩе дойде ден, когато човек ще пътува свободно от една планета в друга, но не със сегашното си тяло. Ново тяло трябва да си създадете, което да може да се разглобява и отново създава, за да го пренасяте от едно място на друго.\nЩе дойде ден, когато човек ще пътува по Земята без тренове, без автомобили и аероплани. Той ще има ново тяло, устроено по нов начин. Сам той ще разполага с нова светлина и знания; ще познава законите на Всемира и ще ги прилага. Тогава той няма да оре и копае земята, но ще се храни по особен начин, който днес и най-учените не познават.\nЕдин ден, когато човек научи законите да владее клетките си, да разширява и смалява тялото си, да го разпръсква из пространството и пак да го събира, ще минава през всички препятствия, пропасти, прегради, без да го засегне нещо. Чрез силата на волята си, той ще може да лети във въздуха като птица, да пътува от Земята до Слънцето. Има адепти, които и сега го правят.\nКогато дойдем до това положение, ние ще изпращаме нашите деца от Земята да учат на Небето, а не както сега правят - изпращат ги в Англия, Германия, Франция, Египет или в Индия, Китай, Япония да учат великите тайни на живота. След 3-4 хиляди години те ще слязат отново на Земята със светящи аероплани и ще ни разкажат как живеят ангелите на Небето. Ще ни разкажат как живеят там разумните същества, как строят къщите си, какви са техните взаимни отношения и т.н.\nИдеите на Шестата раса са като въздуха, като светлината. Те сега проникват навсякъде. В Шестата раса всеки ще съзнава, че и другите имат право на свобода като него.\nБъдещата култура се отличава с три неща: повдигане на жената; повдигане на бедните, на слабите в света; застъпване за правата на човека - човещина, свобода и никакво насилие.\nНавсякъде в света има условия за раждане на Новото, за създаване на новите хора. Те ще бъдат хората на Шестата раса, които аз наричам "ученици на Великата Божествена школа", които носят новата мисъл, които са служители на Великия Господ, Създател на всичко в света. В религиозния живот тия хора ги наричат светии.\nПред вас стои велико бъдеще. Сега ще почнете да живеете. Ще се образува един нов тип човек. Това е културата на безсмъртните. В Шестата раса ще живеят безсмъртните - хора на Идеала.\nСегашното проявление на Христа ще бъде проявление на синовете Божии на Земята; или на съвременен език казано: побратимяване на хората. Общо братство ще се създаде по целия свят.\nНастанало е време, когато всяка мисъл, всяко чувство и всяка постъпка трябва да се превърнат в запалена свещ, която никога да не изгаря.\nКогато дойде това време, светлината на Слънцето ще стане седем пъти по-ярка от сегашната. Причината за това ще се крие в мислите на бъдещите хора. Със светлината на своите мисли те ще увеличат светлината на Слънцето. Който погледне към Земята, ще види, че тя свети като слънце. Отдалеч ще изглежда, че Земята гори. Шестата раса ще има задача да изправи човешките мисли и желания.\nМисията на Учителя е подготовление на славянството и приготовление за идването на Шестата раса, която ще е в разцвет след няколко хиляди години.\nИде вълната на Шестата раса, за която всички трябва да сте готови. Членовете ѝ ще бъдат преход между ангели и човеци. В Шестата раса всички ще са ясновидци. Тя е расата на Любовта, която ще въдвори Царството Божие на Земята.\nИдва ново Небе и нова Земя. Идва порядък, в който ще царува Любовта в света. Общо Братство ще се създаде по целия свят. Иде Новата култура! Иде Шестата раса! Иде Божественото в света!\nСега идат в света един нов род жени, те ще се народят. Според моите изчисления, това ще бъде след 2100 години.\nСлед 2100 години, които дойдат от вас, ще проверят един закон. Аз не искам никой да вярва. Досега може да сме имали изключения, но тогава ще дойдат мъже и жени, които ще внесат една Нова култура на Земята, ще наложат на поколението да не воюва. Това са ония мъже и жени, за които в 13-та глава на Откровението е казано, че ангелът е вързал дявола с една голяма верига, да не изкушава хората. Тия мъже и жени ще турят такива корави въжета, че наистина ще вържат дявола да не изкушава вече хората.\nИ тогава, в бъдещата култура ще се позволяват само две деца, не много деца, както сега: едно мъжко и едно женско. След като родят двете деца, бащата и майката ще бъдат свободни. Майката ще вземе мъжкото дете, бащата - женското, единият ще отиде на единия край на Земята, другият - на другия край и ще си пишат любовни писма. Вас ви се вижда странно. Мене ми се вижда още по-странно сегашното съвместно живеене на мъжа и на жената.\nЗазоряването на Новата култура ще дойде по-рано, но Шестата раса, в пълния си разцвет и красота ще бъде на Земята след 2100 години. Господ е оставил хубавото за най-после. Такъв е законът.\nНай-хубавите неща, които човечеството е създало от своето начало досега, се пазят в тайна.\nКогато дойде Шестата раса на Земята, всичките тия велики неща ще се изнесат и тогава хората ще кажат: "Миналите страдания не могат да се сравнят с настоящите блага." Казвате: "Ще помним ли това?" Всичко ще си припомните.\nУ вас ще се пробуди друго съзнание, което ще обхваща и самосъзнанието, и подсъзнанието, и свръхсъзнанието. Всички тия съзнания ще се обединят в едно и тогава вие ще видите Божественото начало и човешкия край, както и човешкото начало и Божествения край. Тези две начала ще се съединят в едно.\nНа Шестата раса ѝ трябват 300 000 години да се развива. Шестата раса е почнала в своето най-слабо начало. Представители на Шестата раса сега има навсякъде. Те вече постепенно ще вземат ръководството в свои ръце. И Толстой ще дойде в Шестата раса. Ангелът на Благовестието е, който носи Новото Учение.\nСлед 1000 години ще има начатъци на Божествената Наука, след 350 000 години тя ще заеме широки размери, а след 150 милиона години ще бъде приета навсякъде, като официална наука. Казвате: "Да се говори за толкова далечни времена, това ни обезсърчава."\nАз се радвам на дългите срокове, на далечните времена. Когато ми се говори за къси срокове, аз затварям ушите си. Когато се говори за големи пространства и далечни времена, имаме предвид Божествените закони. Те работят там.\nИстинска комуна ще се осъществи на Земята след 300 години, когато първата група от Шестата раса слезе на Земята. Не след дълго хората ще напуснат градовете и ще заживеят сред Природата на групи от по няколко семейства, в зависимост от хармонията, която имат помежду си.“\nИз: „ШЕСТАТА РАСА - Учителят, Лечителят, Пророкът - т.3“\nДобавено Ноември 6, 2015\nНай-малкото нещо, направено с Любов, причинява голяма радост. Всичко, което е направено с Любов, подразбира служене на Бога. Като работи с Любов, човек всякога е доволен. Служене се иска от сегашните хора – служене по Любов. Единственото ваше нещо е Любовта [към Бога и към всички Същества], която се излива от сърцето ви. Всичко останало – принадлежи на Бога. Хората са преситени от външния живот; от външното разнообразие и търсят Живота на вътрешното разнообразие, в който има растене и подем.\nПетър Дънов – Учителя: „Няма по-велико нещо в света от това, да върши човек всичко, с Любов. Най-малкото нещо, направено с Любов, причинява голяма радост. Всичко, което е направено с Любов, подразбира служене на Бога.\nКато работи с Любов, човек всякога е доволен.\nРадвайте се на доброто, на силата, на красотата, на здравето на хората. Ако срещнете болни и слаби, пак се радвайте, защото можете да проявите Любовта си към тях, да им помогнете. Помощта не е само материална, но и духовна.\nПравилна обмяна трябва да съществува между хората. Не е ли готов да дава, човек идва най-после до обезсмисляне на живота. Той прилича на търговец с много стока, която не може да пласира.\nЩе кажете, че сте бедни, че няма какво да дадете. Няма човек в света, който не може да даде нещо, от себе си. Поне едно добро желание всеки може да отправи към човека.\nИзкуство е да съградиш една къща, но по-голямо изкуство е да поставиш добри хора в нея. Да се обърнете към Бога така, че заедно с вас да се обърнат и кесиите ви!\nВие сте обърнати вече, но кесиите ви още не са обърнати. Под думата „кесии“ разбирам сърцата ви.\nЗначи, сърцата ви трябва да се обърнат, но не чрез насилие, а по закона на Любовта. Служене се иска от сегашните хора – служене по Любов.\nКаквото давате, давайте го със съзнание, че принадлежи на Бога, а не на вас.\nАко имате пари, те не са ваши.\nЕдинственото ваше нещо е Любовта [към Бога и към всички Същества], която се излива от сърцето ви. Всичко останало принадлежи на Бога.\nХората са преситени от външния живот, от външното разнообразие и търсят живота на вътрешното разнообразие, в който има растене и подем.“\nИз: „Учение и служение - 1940 г.“\nНямам търпение, ще бъде невероятно и уникално!


Седмичен хороскоп за зодия Везни 16 - 23 ноември 2020 година -\nСедмичен хороскоп - Везни - 16.11.2020 - 23.11.2020 година\nВземете нещата си в свои ръце и не чакайте друг да се погрижи за делата ви. Бъдете инициативни и насочете делата си в своя полза. Разчитайки повече на себе си, ще се мобилизирате и ще преодолеете безболезнено разочарованията и проблемите. Практичността ви ще надделее и ще се справяте с всичко, което дръзне да ви безпокои през следващите дни.\nЗанимаващите се с бизнес ще реализират сделки, други ще пристъпят към подготовката на проект, чието стартиране ще започне по-късно. Отговорно ще се отнесете и към поетите ангажименти, без това да намали интереса ви към новите предизвикателства. С ведрото си и лъчезарно присъствие ще създавате настроение на всички около вас. С уменията си ще привличате вниманието и интереса на хора от бизнеса, политиката и обществеността, от които могат да последват и предложения.


Стъпки при претапициране на таван на лек автомобил - Страница 2 | Форум "Направи сам"\nСтъпки при претапициране на таван на лек автомобил 46 мнения\nсъб сеп 12, 2009 11:10 pm\nНаистина, много полезна тема. Миналата година и аз си претапицирах тавана на Голфето - стана перфектно. Използвах плат с дунапрен на него - не беше и много скъп, за разлика от другите платове.\nЩе допълня само, че при сваляне на кората на тавана при автомобили с шибидах, тази операция трябва да се извърши задължително от двама души, иначе кората ще се счупи около шибидаха.\n46 мнения в "Стъпки при претапициране на таван на лек автомобил"\ntyrnokop - специалист\nпон сеп 14, 2009 1:39 pm\nДелян, ако имаш възможност опиши тънките моменти около шибедаха. Някакви трудности и мурафети ако има. Снимки ако сложиш ще бъде още по-добре. Предстои ми смяна на таван на Opel Astra от старите с шибедах.\nasen4o - специалист\nпон сеп 14, 2009 5:04 pm\nи аз съм го правил това упражнение преди доста време\nпон сеп 14, 2009 5:31 pm\nДа допълня само да се вбнимава с лепилото - първото, което ползвах беше едно българско кафяво (не си спомням името), не само че тавана стана на кафяви петна, но и прояде дунапрена. След това тапицирах наново с Ц200 - стана перфектно.\nвт сеп 22, 2009 11:01 pm\nКакто казах единственото по-особено при коли със шибидах е да се работи внимателно при демонтажа на кората. След това при монтажа със залепения вече нов плат кората е по-стабилна (дори сам си го монтирах на голфа). Моята кора въпреки, че я сваляхме двама души, пак се счупи около шибидаха, но след като свалих плата, залепих велпапе от вътрешната страна на местата на счупванията и всичко стана бомба. А за лепило използвах С200, по ръбовете, където обръщах плата лепих с хелмевект (или нещо подобно се казваше), освен това моя таван има оребрявания (вдлъбвания) напреки на тавана- тях ги позапълних със силикон, за да може да залепне и там плата. Все още не е мръднал (стана 1г.). Снимки от работата не мога да сложа, понеже не съм правил тогава, но мога да кача от сега, за да се види как е станало.\nчет мар 04, 2010 3:29 pm\nСамо да споделя, че лепилото с което е лепено това в завода е на водна основа /май се изложих с това ама../ та мисълта ми е че много лесно се маха с мокра гъба и жулене. Аз моето така го махнах на пасата, после на майстор да залепи новото, щото нещо лепилото дето опитвах с него се оказа менте\nпон мар 15, 2010 8:12 pm\nколеги претапицирал съм над десет тавана на коли предимно голф и ауди,лично мои и на приятели ,но вместо плат слагам изкуствена кожа,която не се" пробива" от хелмитекса и много лесно се подържа,а направата е аналогочна стази на плата.Успех.\nпет сеп 03, 2010 1:42 pm\nСамо за протокола: година по-късно тавана си стои там където му е мястото. Няма отлепено или провиснало.\nсъб ное 06, 2010 9:30 am\nМинал съм по същите стъпки на колегата, но използвах Хелмавекс лепило (аналог на старото прома )Като гледам и тапицерията е същата а същата е и колата Примера П10 седанче\nСега се чудя откъде съм извадил нервите да го правя но ефекта определено си заслужава.Моя таван е вече на три години и си стои както когато го правих Лепих и и нова тапицерия на вратите.Примерите първо от там се разпадат\nсъб ное 06, 2010 3:23 pm\nСкоро го правих на Астра Ф комби с шибидах. Ползвах лепило Селт (това на втората снимка) с цена около 6 лв. Дунапрена се маха най-лесно с помощта на газова горелка тип пърлачка. Остатъците от стария дунапрен стават на твърди топчета и после падат много лесно. Лошото е, че се чанчих и аз преди да го открия този начин. Абсолютно всичко правих сам и не счупих нищо. Дори след свалянето на тавана, свалих и релсите отгоре. Те имат гумени уплътнения на болтовете към тавана, но с времето изгарят и тече от там. Нови гуми изсякох със замба и намазах с неутрален силикон преди слагане. Стана бетон. Препоръчвам помощник и голяма маса щото иначе много зор сам.\nТема "Стъпки при претапициране на таван на лек автомобил" | Включи се в дискусията:


Д-р Костадинов вади инжектора от стерилната опаковка - в нейния връх е въпросният чип. Той е с размер 2 мм на 12 мм дължина и е електронно устройство с платка, излъчваща радиосигнал. Обвивката е от фибростъкло - нечупливо и неалергично. Не се изхвърля от тялото и не дразни имунната система. Следва разгръщане на гъстата козина и внимателно и прецизно стерилизиране на мястото за боцването. Иглата наистина изглежда заплашителна, но е изключително заточена и режеща.\nЖивотното усеща само едно боцване - при проникването, и чипчето вече е под кожата му, а когато е направено от опитна ръка, почти не боли. Повечето кучета дори не реагират на мигновеното пробождане. Пърли например изобщо не усети, че вече е "белязан" и няма мърдане - носи си ЕГН-то под кожата зад ухото. Само тръсна глава и дори забрави, че преди минути се ръмжал на доктора. Имплантът в бъдеще се напипва под кожата му като малко топченце.\nДалеч по-емоционални са стопаните, убедени, че любимците им ще претърпят физически и емоционални страдания. Последните са по-вероятни, но това е при всяка манипулация, казват ветеринарите. Много животни не понасят да ги пипат чужди хора, а и се страхуват от лекарите. Тръгва слух, че чиповете предизвикват тумори и излъчват радиация. Веднага загрижените собственици загряват телефоните. "Абсолютна измислица!", категорични са лекарите.\nИма стандарти къде да се постави чипът. В Европейския съюз мястото е зад ухото, от лявата страна на шията. В Азия - тази процедура се прави отдясно. В САЩ ще намерите чипа на тила на кучето.\n"Досега в практиката си съм имал само едни случай, в който ми се е наложило да извадя имплантиран чип. Те са от материал, който не предизвиква алергии, реакция на отхвърляне от организма или инфекции. Но един клиент си беше внушил, че чипът по някакъв начин притиска нерв на кучето му. За негово спокойствие го махнахме, но това не реши проблема, защото причината животното да страда беше съвсем друга. Разбира се, и тази "обратна" манипулация трябва да се извърши в клиника, в идеална стерилност. Някои пък ме питат дали чиповете не облъчват любимците им - естествено, няма такова нещо", разказва един от водещите хирурзи и преподавател по ветеринарна медицина д-р Димо Димов. Заради истерията около "очипяването" само през неговата клиниката на ден минават над 50 души.\nТой поставя отдавна чипове, които от години са задължителни, особено ако кучето или котката пътуват в чужбина. По-старите варианти е било възможно да "мигрират" - да се преместят на друго място от това, на което първоначално са били поставени. Новите модели са като "кърлежи" - "впиват" се и не мърдат оттам, където са имплантирани. Имат и екстри - показват температурата, а някои модели дават и кръвна картина.\nРазличните видове чипове се разчитат в устройства, пригодени за съответната марка. Но има и универсални четци - с такива са снабдени клиниките, митниците, трябва да ги имат и контролните органи. Уредът може да покаже 15-цифровия радиокод (сигнал), който излъчва чипа, дори от разстояние 20-30 см, че и повече, за да е безопасно за проверяващия. Тези "дистанционни" са доста скъпи - над 400 лв., и затова няма да видите човек в градинката да проследи с такова има ли чип кучето ви, или не. Той ще се задоволи да му покажете паспорта му, в който е залепен стикер с баркод (той съдържа и тези 15 числа), а може и да ви поиска квитанцията за платена такса. Затова трябва при всяка разходка да носите и двата документа. Един клиент на д-р Димов се изхитрил - сканирал и качил нужните документи на мобилния си телефон.\nПоставянето на чипа струва между 30 и 50 лв. В България се внасят две марки и двете на световно равнище. Но веднъж поставен, чипът е до живот.\n"Докторе, ще мога ли чрез този чип да следя къде ходи кучето ми и да го намеря, ако се изгуби", питат някои от клиентите. Първият отговор е не. Радиосигналът от това устройство е само за разпознаване. За следене си има специални радионашийници, които наистина могат във всеки миг да покажат какви ги върши домашният ви питомник. Да се имплантнира такъв чип, а той е с батерии и със солидни размери - 2-3 см, е сложно, скъпо и е цяла хирургична операция с анестезия. За съжаление отговорът и на втория въпрос - ще ми намерят ли кучето по чипа, ако се изгуби, също е не. Чипове има, но единен регистър на кодовете - не. Имплантирането трае 1 мин, а после лекарят дълго попълва документи и ги слага... само в своя архив. Име на собственика, адрес, телефон, име на кучето, порода, остават си за негова информация. Основно на хартия.\nИ какво, ако някой намери кучето ви? Дори да се разчете кодът, няма как да се научи на кое животно отговаря. Да тръгне да търси от клиника на клиника ли? Затова, докато няма такъв общ електронен регистър, в който всички ветеринари да внесат уникалните баркодове заедно с данните за стопаните, пак ще разчитаме само на разлепените по стълбовете обяви: "Изгубено куче. Отговаря на името... Възнаграждение... Телефон". И на човешкото милосърдие, а не на електрониката. Ветеринарите са убедени, че още поне 2 години такава единна регистрационна система няма да стане реалност. Но пък за куче без чип глобяват, нали... Макар пак да се заговори, че в близките месеци май ще си затварят очите.\nВ наредбата има едно странно условие - кучето може да бъде и с татуировка. Тази изключително болезнена процедура се практикува при клубните кучета и е нужна локална упойка. Прави се със специални клещи с цифрички, които са набучени с минииглички. Кожата на кучето се пробожда с тях и там се втрива туш. Обикновено кодът е 4-цифрен и това не гарантира неговата уникалност. Но пък голям гъдел - да разхождаш татуирано куче.


Доларът на печалба след протокола от заседанието на Фед\nНачало Бизнес Пазари Доларът на печалба след протокола от заседанието на Фед\nЗлатото реагира негативно след срещата на централните банкери\n10:53 21.08.2014 240 ~ 3 мин. четене\nЩатският долар достигна нови няколкомесечни върхове спрямо кошница от основни валути в сряда, след като протоколът от юлското заседание на Фед сигнализира за възможността увеличението на лихвените проценти да настъпи по- рано от очакваното.\nОт централната банка бяха изненадани от бързото възстановяване на пазара на труда, но не искаха да се ангажират с план за увеличение на лихвения процент, преди възстановяването да стане по- убедително, показа протоколът.\nОт него още стана ясно, че много от членовете на комисията, отговаряща за паричната политика на банката, са на мнение, че характеристиката “значителен” застой на пазара на труда “вероятно ще трябва да се промени скоро”.\nИнвеститорите следят отблизо Фед за намеци относно това кога банката ще затегне облекчената си парична политика, увеличавайки лихвените проценти над сегашните, исторически ниски, нива, което би подкрепило долара, привличайки инвестиционни потоци към САЩ.\nДоларът нарасна още преди публикуването на протокола поради оптимизма около растежа на САЩ, следващ по- добрите от очакваното данни за жилищния сектор от вторник.\nДоларовият индекс, който измерва силата на долара спрямо кошница от шест основни валути, достигна нови 11- месечни върхове на 82.277. Последно индексът бе на печалба от 0,47% на 82.267.\nЕврото достигна ново 11- и половина месечно дъно под 1.3250 спрямо долара, реализирайки загуба от 0,45%. Щатската валута достигна и нов 4- и половина месечен връх спрямо японската йена на 103.89 йени, реализирайки печалба от 0,87%.\nСпрямо швейцарския франк, зелените пари достигнаха нов 7- месечен връх на 0.9138, реализирайки печалба от 0,46%.\nБританският паунд, който по- рано бе натрупал печалби, след като стана ясно, че двама от политиците от АЦБ неочаквано са гласували за увеличението на лихвения процент по- рано този месец, бе на загуба от 0,15% спрямо долара до 1.6588.\nВъзвръщаемостта на 10- годишните правителствени облигации на САЩ нарасна от 2.41% до 2.43%.\nОсновният фокус на анализаторите тази седмица ще бъде срещата на централните банкери от САЩ в Джаксън Хол, която започва в четвъртък, като по план в петък Джанет Йелън трябва да произнесе реч. Очакванията са, че тонът на изказването на председателят на Фед ще бъде миролюбив.\nЦените на златото паднаха в сряда, докато доларът поскъпна, поради икономическия оптимизъм, предизвикан от публикуването на протокола от последното заседание на Фед през юли, от който стана ясно, че централната банка вижда прогрес на пазара на труда.\nОт Фед са били изненадани колко бързо се възстановява пазара на труда в САЩ, но все още не желаят да се ангажират с планирано увеличение на лихвения процент, преди възстановяването да започне да изглежда по- убедително, показа протоколът.\nСилните икономически данни, включително окуражаващия доклад от вторник за началното жилищно строителство, се отразиха негативно върху привлекателността на златото в качеството му на средство за хеджиране срещу икономическата несигурност.\nСпот цените изгубиха 0,4%, достигайки 1289.47 долара за тройунция, докато фючърсите върху злато с доставка през декември поевтиняха с 1.50 долара до 1295.20 долара за тройунция.\nДоларовият индекс нарасна с около 0,4%. Има тенденция златото да страда от силата на долара, тъй като цената му бива изразена в щатската валута и това го прави по- скъпо за притежателите на други валути.\nМеталът успя да избегне тежки загуби, тъй като световните капиталови пазари спряха ръста си в сряда, след като протоколът от заседанието на АЦБ показа, че двама от политиците за гласували в полза на увеличението на лихвения процент по- рано този месец. Въпреки това индексът S&P 500 леко поскъпна след оповестяването на протокола от срещата на Фед.\nСега инвеститорите в злато най- вероятно ще насочат фокуса си към петък, когато предстои председателят на Фед, Джанет Йелън, да говори пред останалите централни банкери в САЩ по време на годишната им сбирка в Джаксън Хол.\nСред останалите благородни метали среброто поскъпна с 0,2% до 19.46 долара за тройунция, платината изгуби 0,7% до 1421.75 долара за тройунция, а паладият изгуби 1,5% до 865.75 долара за тройунция.\nБлизнашки ще работи с 10 съветници


»Семейство празнуваше детски рожден ден, когато се случи нещо зловещо\nСемейство от Уелс твърди, че от години е преследвано от дух на хлапе. Малкият пакостник отдавна притеснявал Сали Уотс и нейните деца, но едва сега те успели да го заснемат по време на семейно тържество.\n40-годишната Сали твърди, че имала работа с призрачното момченце още, докато със семейството ѝ обитавали старото си жилище. Там на няколко пъти се случвали странни работи, за които така и не могли да намерят логично обяснение. След като се преместили в нов дом обаче, Сали смятала, че ще се отърве от страховития натрапник. Но след известно време той отново напомнил за себе си.\nТова се случило след рождения ден на едно от децата на Сали. По време на партито майката поднесла на дъщеря си празнична торта, а специалният момент бил запечатан на снимка. Когато по-късно тя разглеждала изображенията, видяла, че зад гърба ѝ има неясен и сивкав образ на малко момченце.\nПри вида му жената изпаднала в шок, тъй като в този момент точно там нямало никой. Сали смята, че неканеният гост е именно призракът, който ги притеснява от години, и не може да открие друго обяснение за присъствието на непознатото момченце на снимката.\nЗа чуе и други гледни точки по въпроса, тя е публикувала странната снимка в социалните мрежи. Много от хората обаче показват скептично отношение към фотографията и допускат, че тя е била обработена с някаква програма.\nМного хора ме обвиняват в измама, но аз мога да уверя всеки, че няма нищо подобно. Аз съм заета майка и нямам време да се занимавам с подобни шеги, уверява и самата Сали.


За прехода. . . :: УРА, BIT КАПИТУЛИРАХА!\n10.02.2018 09:18 - УРА, BIT КАПИТУЛИРАХА!\nПрочетен: 9606 Коментари: 1\tГласове:\nПоследна промяна: 10.02.2018 15:37\nМного рядко гледах BIT – до домашния ми телевизор достига само т.н аналогов пакет, кабелният ми оператор като че ли не държеше тази телевизия да достига до повече хора.\nМного хора обаче ми препоръчваха – намери да видиш еди- какво си, което снощи гледах по BIT. Така съм гледал или прочел някои интервюта, които другаде нямаше как да се появят.\nПознавам и хора, които твърдяха, че това е единствената българска телевизия, която казва истината. Е, познавам и такива, които не знаеха за нейното съществуване.\nBIT беше един уникален за българската действителност проект. Направиха го братята Вълневи със собствените си пари. Които на всичкото отгоре бяха спечелили и ги държаха далече от България и нямаше как да им ги вземат.\nРазправяха, че започнали в един фургон да правят бургери. В онези времена, когато днешните успели българи правеха нещо друго.\nВъпреки че когато се появи телевизията, „досетливи” журналисти веднага „откриха” разни финансови схеми. Поръчкови медии я свързваха с ДПС, с ДОСТ, с „Да, България”…\nТа тези хора, дошли от Америка и объркани от американските стандарти, бяха решили, че една свободна медия няма как да не успее. И да се самоиздържа, защото нейната свобода ще бъде оценена от свободолюбивите българи и ще бъде подкрепяна.\nВместо да дадат парите си за някой футболен отбор и днес да бъдат обявени за национални герой, те решиха да поддържат свободното слово, което няма как да не стане опозиционно слово.\nПо BIT се говореха неща, които собствениците и журналистите в останалите популярни медии не смееха и да си помислят и поднасяха полуистини и откровени лъжи, поддържаха и поддържат един свои си ред на темите, които трябва да вълнуват българина.\nВероятно и властта гледаше, но си мълчеше. Единствено от промъкнали се реплики от нашумелия разговор „ЦУМ гейт” стана ясно, че властта не спи и даже се интересува кой финансира тази телевизия.\nДали няма да се окаже един ден, че някои хора са си вадили заплатите, проучвайки BIT ? Както едно време доста хора подслушваха и дешифрираха казаното по черните радиостанции?\nЕдин ден, когато намерих телевизор с BIT на подходящо място, гледах внимателно не Сашо Диков или Люба Кулезич, примерно, а рекламните блокове. И тъй като се занимавам с този бизнес много години, открих ,че телевизията е гола вода във финансово отношение. Намерих и рекламната оферта – цените бяха направо смешни в сравнение с властващите на пазара телевизии.\nЯвно BIT губеше сериозни пари. Не съм чувал там да се насочват пари от реклама на еврофондове, което е един от начините да се поддържа една медия. Такива пари отиваха в „ТВ Михайлов” – Враца, „ВИЖ ТВ” – Козлодуй и „Евроком” – Велико Търново /ако сте чували за тези телевизии/, но не и в BIT.\nНе съм чувал и „Америка за България” да протегне ръка – като защитник на свободното слово.\nВ един момент – след като Сашо Диков оглави медията, очевидно бе използван спасителен вариант – телевизията или отделни нейни сегменти да паднат до нивото на масовия зрител. Което явно намали мотивацията у част от екипа да работи по-нататък. Но и след този ход изглежда проблемът с финансирането остана.\nТогава бизнесът в телевизията пое една дама, която била свързана – така съм чул – с разпределението на паричните потоци от реклама и щяла да спаси предприятието. Само че тази дама беше цитирана да казва, че „парите обичат тишината”.\nЕто, тук е разковничето на цялата история. Ако искаш да съществуваш на медийния пазар, трябва да възпроизвеждаш…тишина.\nОттук нататък пред телевизията останаха два пътя – или да фалира, или да се продаде.\nСлава богу, намери се купувач. Неизвестен за широката публика. Колко пари е дал – тайна. Но ако собствениците са получили все пак сумата, която са инвестирали до този момент, това са доста милиони – сметнато на ум. Поне 7-8 милиона.\nКой дава толкова пари за една губеща фирма? Елементарен въпрос, на който никой не търси отговор.\nЕ, може в България има хора, които оценяват постигнатото и са решили да го надграждат?\nНе, нищо такова.Новият собственик моментално е спрял всички рубрики. Тоест, взривил е направеното: авторитет, доверие, зрители. И е обявил, че ще прави младежка интерактивна телевизия. Не знам какво означава това. Вероятно някакви младежи ще гледат нещо от мобилните си телефони.И ще цъкат на тях.\nНо за да направиш такава телевизия не е нужно да купуваш друга телевизия, която има студио в Чикаго, кореспонденти по света, авторитетни журналисти.\nПродажбата бе обявена публично и цивилизовано – а не с догадки и с подозрения за някакви игри. Павел Вълнев написа между другото:\n„А пазарът в България е особен - телевизионният е съсредоточен в мейнстрийма, а рекламата е насочена натам. Ако съдя по ситуацията в САЩ, където живея, а и в Европа, за кратко време и тук ще се установи, че малките медии са задължителна част от избора на гражданите. Те дават глас на хората извън статуквото, носят плурализъм и демокрация”\nКакво иска да каже този човек, погребал част от мечтите си в родната си страна?\nИска да каже, че парите от реклама отиват при статуквото т.е. при тишината.\nСамо че тези пари не падат от небето, някой ги дава, някой ги насочва.\nРазговарял съм с доста богати хора, които са уверени, че големите медии лъжат или говорят глупости. Или че спестяват истината. И че всички „журналя” са подкупни глупаци. Богатите хора много обичат думата „журналя”. Но същите хора продължават да дават парите си за реклама там, където трябва. На мейнстрима. Където дават всички.\nА може би ги е страх да не каже някой, че поддържат една опозиционна телевизия? Че Главният прокурор или някой друг ще забележи това?\nBIT все пак доказа, че може да има и такава медия. Особено когато бизнесът ти е далеч от България и няма кой да те натиска по лошия начин.\nПо лошото е, че BIT не получи подкрепа от почти никого. Така че, господа бизнесмени, когато плачете, че в медиите не намирате отговор на много важни въпроси, когато се дразнете, че на екрана вашият бизнес е представен от журналисти с манталитета на синдикални лидери, че властта ви мачка, лансирайки само свои хора, помислете, че може би и вие сте си виновни.\nBIT освен всичко друго даде лошия пример, че в свободата да говориш просто няма бизнес.\nИ никой няма да рискува повече.\nИ последен въпрос: дали в този момент едни хора се радват? И кои са те?\nОБОБЩЕНИЕ СЛЕД ДЕБАТА ЗА ИСТАНБУЛСКАТА КОНВЕНЦИЯ\n1. chavdar01 - ЗА СЪЖАЛЕНИЕ НЕ Е РАДОСТНА ТАЗИ НОВИНА.\nВЕЧЕ БОКО И КОМПАНИЯ НЯМАТ КОНКУРЕНЦИЯ!\n2. morskipesni - Всичко което не е с мафията (Боко-ТИМ-Марешки, Пеевски-Сие) ще фалира\nПо-мръсен мафиотски тоталитаризъм не бе имало от времето на Драганцанковата шайка.\n3. apostapostoloff - Преди години покойният Румен Балабанов ме\nнатовари със задачата да продам неговата губеща телевизия. Ситуацията беше идентична.\nОттогава много вода изтече и нещата се промениха. Вие грешите, защото вече няма никакъв телевизионен мейнстрийм. Всички , абсолютно всички телевизии духат супата и отчитат поредната нулева година.\nЗащото светът се премести в... Интернет. И РЕКЛАМАТА се премести в Интернет. И телевизиите, и вестниците ще се борят за оцеляване.\nОттук насетне това идиотско изобретение телевизията, тази бибилия на идиота, само гол ще го бара. Слава Богу!\nАз съвсем определено се радвам от създалата се ситуация.\n4. krassko - Да си чул че има Олимпиада???\n5. zaprehoda - До Апостолов -номер 3\n80 процента от българите все още се влияят от телевизиите, а не от интернет. От нтернет могат да се информират - как е завършил мачът, примерно.. Някой да ми каже кой е интернет вариантът на Сашо Диков или на Люба Кулезич - примерно. В сайтовете пишат главно анонимници - даже не се подписват.Уж най-четените български сайтове преписват половината си поне съдържане от телевизиите: "Лют сканал се завихри в студиото на БТВ", примерно. Особено в събота и неделя дежурните по сайтове гледат по цял ден телевизия и преписват.


Боарон калиум бихромикум 9 сн (kalium bichromicum), Моно препарати\nКакво е Вашето мнение за "БОАРОН КАЛИУМ БИХРОМИКУМ 9 СН (KALIUM BICHROMICUM)"?\nполезни съвети: 6 храни, които облекчават неприятните симптоми на ПМССамо ние, жените, знаем какво ни е през "онези няколко дни" от месеца. Болката, умората, лошото настроение и другите неприятни симптоми на ПМС ни карат да се чувстваме не на себе си. Експерти споделят, че консумацията на някои храни може да ни накара да се почувстваме по-добре, без да пием лекарства.\nПарадизо капс.х 15 16.24 лв.


ПРЕГЛЕД: Западните балкани-необходимост,илюзия или щатски напъни?\nЗападните балкани-необходимост,илюзия или щатски напъни?\nОчаквано Орбан не изтърпя слагачеството ни- Унгария отхвърли плана за мигрантите и обвинява София, че се опитва твърде сериозно да удовлетвори интересите на Германия, съобщи Политико.\nПритеснявам се от италиански вариант на Брекзит, да видим какво правителство Италия ще състави, заяви Борисов преди старта на Срещата на върха в резиденция Бояна по повод евроскептичното правителство в Рим.\nЗащото Италия иска незабавна отмяна на санкциите срещу Русия ли?\nЗа Западните балкани членството в Евросъюза ще остане утопия и мираж, но в НАТО 100% ще ги набутат колкото може по-скоро,защото НАТО остана основният колониален инструмент на Америка за подтискане на ЕС и подготовка на сблъсъка му с Русия. Нови членки, нови военни бази,прясно пушечно месо-подобно на кюрдите, ще е победа за САЩ.\nМакрон каза истината - първо ЕС да се реформира, а едва после ще се мисли за ново разширяване. А,когато стана въпрос за френските интереси Макрон директно удари българските транпортни фирми и, без да му пука,че превозвачите се готвят за протести.\nОпозицията към Западните балкани е особено силна в някои от най-големите държави в ЕС - 64% от френските граждани и 63% от германците се противопоставят на разширяването.\nЗападните балкани се върнаха в политическия дневен ред на ЕС,в щатски интерес и защото някои европейските лидери се разтревожиха от влиянието на Русия.\nИспания пренебрегва най-голямото балканско парти на ЕС, но все пак ще подпише текста.Рахой вечеря с колегите си в ЕС в сряда вечер,но напусна срещата на върха за Балканите,заради американско-ислямската язва Косово.\nПариж е скептично настроен ,Макрон заяви, че ЕС трябва да обмисли приемането на нови членове, след като е претърпял фундаментални реформи в начина, по който работи, като предложените от него промени в еврозоната, на които Германия се противопоставя. "Не искам Балканите да се обръщат към Турция или Русия, но не искам Европа, която трудно работи с 28 и утре с 27, реши, че можем да галопираме като станем 30 или 32 със същите правила ,каза Макрон.\nОфициален представител на Елисейския дворец заяви, че въпросът за преговорите за членство между Македония и Албания е бил преждевременен. Макрон ще се срещне с лидерите на двете страни през следващите дни, добави официалният служител.\nТуск отписа Атлантическата връзка: Европа трябва да е благодарна на президента Тръмп, защото благодарение на него ние се отървахме от всички илюзии, той ни накара да осъзнаем, че ако ни трябва помощ, ще намерим тази помощ на края на собствената си ръка. Европа трябва да направи всичко възможно да се защити, независимо от Трансатлантическата връзка, но в същото време, трябва да сме подготвени и за тези сценарии, в които трябва да действаме самостоятелно”, каза Туск.\nЗа да бъдем субект, а не обект на глобалната политика. Европа трябва да бъде икономически, политически и военно заедно. Или сме заедно, или няма да ни има“, предупреди Доналд Туск.\n„Европа трябва да направи всичко по силите си, за да се защити. Трябва да сме подготвени за тези сценарии, при които трябва да действаме сами, но трябва да имаме политическо обединение. Да сме европейци, трябва да ни прави горди“.\nС дипломатически и процедурни хватки и истерична пропаганда Брюксел и София се опитват да представят оповестеният провал на срещата на върха за Западните Балкани в София за успех.\nВ заключителната декларация се говори за партньорите от Западните Балкани, вместо да се посочват поименно държавите от региона,\nзаради петте горди членки не признали територията Косово и за да имитират,че има единство и напредък.\nЕтикети: Западните балкани-илюзия, необходимост и ислямска инвазия?, щатски напъни


Beauty1 by Rosica Mileva 5563 views\nGrupirane by Rosica Mileva 4308 views\nЦветелина Костова at НУ ,,И. Р. Блъсков"\nМного полезно и поднесено по достъпен начин! Благодаря ти, Росе!\nДимитър Трифонов at ОУ "Христо Смирненски"\n1. Труд и начин на живот на българитеЧовекът и обществото Изготвил:Росица Милева 3 КЛАСИздателство “Булвест НУ “Илия Р. Блъсков”, Град\n2. Българските владетели и техните семействаЗадача: Опишете облеклото на българскитевладетели и техните семейства.\n3. Въпрос: Кои са символите на царската власт? Пръстен-печат на цар Калоян корона Жезъл трон /скиптър/Царски златни украшения\n4. Само владетелят и членовете на семейството му имали правода носят дрехи с червен цвят. Те били украсени със злато искъпоценни камъни.Болярите също носели богато украсени дрехи, но в другицветове.\n5. Търново – царският дворец. Той имал своя крепостна стена, църква, спални, тронна зала, водохранилище, складове.Възстановка на болярско жилище прималката порта на Царевец. Прозорцитенямали стъкла, вратите се заключвалис катинари. Помещенията сеосветявали с метални и керамичнисветилници, свещници, факли.Мебелите били масивни, с дърворезба. Търговската улица в Търново\n6. Труд и живот на обикновените хораБедните хора живеели в жилища,вкопани в земята и покрити съсслама. Те се състояли от една стая,в която най-важно било огнището. Основна храна бил хлябът.Бедните плащали данъци на царя и болярите.\n7. На пазар в неделя: еднипредлагат стоката си запродан, други купуват, третипросто разглеждат...Занаятчиите изработвалиоръдия на труда, съдовеза хранене, украшения,оръжия.\n8. Мъжете се обличали в дрехи от овчи кожи. Носели панталони исе препасвали с колани. Жените носели дълги дрехи, украсени сшевици.\n9. Въпрос: Какво място заемала религията в живота нахората в стари времена? В онова далечно време хората били много религиозни. Те вярвали, че Бог ще ги възнагради за добрите им дела, а ще ги накаже за лошите. Църквата била център на обществото. Там се женели, кръщавали децата си, оплаквали умрелите. Всички празници в календара били християнски, свързани с живота на Христос, Богородица и светците. Боянската църква „Св. св. Никола и Пантелеймон“ е средновековна българска църква - един от културните символи на България.\n10. Животът в манастирите Рилски манастирГложенски манастирМанастирите станали центрове на духовен живот. Към тях сеоткривали училища. Тук работели преписвачи, книжовници,иконописци. Съхранявали се много книги. Каменните стенислужели за укрепление.\n11. Скалният манастир “Св. Троица” край Варна /”Аладжа манастир”/Монасите живеели в малкипомещения – килии. Ставалирано сутрин и дълго семолели. Сами се грижели запрехраната си. Хранели семного скромно – два пъти наден.\n12. Оръжието и войскатаВойниците били въоръжени с копия, боздугани и мечове. Вбитките са предпазвали от вражески удари с ризници, шлемове,метални ръкавици.\n13. Опознахме живота в българското царство